Diari Oficial de la Generalitat Valenciana


Sumari del DOGV 5071, del 16-08-2005 (2005/8953)

Informació pública de la proposta de programa d'actuació integrada de la unitat d'execució residencial número 6 de les previstes en l'homologació modificativa i global de les normes subsidiàries de planejament municipal d'Almoradí.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5071

Data del DOGV
:   16-08-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/8953


Organisme emissor
:   Ajuntament d'Almoradí

Tipus de document
:   Anunci

Informació pública de la proposta de programa d'actuació integrada de la unitat d'execució residencial número 6 de les previstes en l'homologació modificativa i global de les normes subsidiàries de planejament municipal d'Almoradí. [2005/F8953]
  
Havent-se presentat en este ajuntament, a l'empara de l'article 45.1 de la Llei Reguladora de l'Activitat Urbanística, proposta de programa d'actuació integrada de la unitat d'execució residencial número 6 de les previstes en l'homologació de les normes subsidiàries de planejament municipal vigents, per l'Agrupació d'Interés Urbanístic El Recreo W.Y.Q.1, amb la documentació complementària composta per memòria de programa d'actuació integrada, escriptura de constitució i estatuts de l'agrupació d'interés urbanístic, projecte d'urbanització i projecte de reparcel·lació, l'alcalde president de l'Ajuntament d'Almoradí, mitjançant el Decret de data 21 de juliol de 2005, ha resolt:
  
Primer. Sotmetre a informació pública la proposta de programa d'actuació integrada de la unitat d'execució residencial número 6 de les previstes en l'homologació modificativa i global de les normes subsidiàries de planejament municipal d'Almoradí, presentada per l'Agrupació d'Interés Urbanístic El Recreo D.M.S.4, amb la documentació complementària, composta per programa, escriptura de constitució i estatuts de l'agrupació d'interés urbanístic, projecte d'urbanització i projecte de reparcel·lació, tot això d'acord amb el que s'establix en l'article 45.2.B) de la Llei 6/1994, de 15 de novembre, Reguladora de l'Activitat Urbanística, mitjançant la publicació d'anuncis en el Diari Oficial de la Generalitat Valenciana, i un diari d'informació general editat a la Comunitat Valenciana. S'ha de remetre avís amb el seu contingut al domicili fiscal dels que consten en el Cadastre com a titulars de drets afectats per l'actuació proposada.
  
Segon. Els projectes, juntament amb l'expedient que s'instruïx, podran ser objecte de pública consulta a l'Oficina Tècnica d'Urbanisme d'este ajuntament per un termini de 20 dies comptats des de l'última publicació de l'edicte en el Diari Oficial de la Generalitat Valenciana, i es podran presentar les al·legacions i alternatives tècniques que es consideren oportunes.
  
Tercer. Transcorregut el termini esmentat, es podran presentar en plica tancada proposicions juridicoeconòmiques en competència, durant cinc dies, amb la documentació continguda en l'article 32.C) i D) de la Llei Reguladora de l'Activitat Urbanística. Estes pliques seran obertes el dia següent hàbil a aquell en què finalitze el període de presentació d'estes, i quedaran en informació pública durant un termini addicional de 10 dies, durant el qual es podran examinar i formular les al·legacions que s'estimen convenients.